Τρομερός Ουάρντα (video)

Μετά το γκολ έβγαλε και ασίστ

Σε εξαιρετική κατάσταση βρίσκεται ο Αμρ Ουάρντα, που εξελίσσεται σε ηγετική μορφή για την Εθνική Αιγύπτου, όντας πρωταγωνιστής για ακόμη ένα ματς των «Φαραώ», αυτή τη φορά βγάζοντας ασίστ.

Ο μεσοεπιθετικός του ΠΑΟΚ, μετά το γκολ που σημείωσε πριν από λίγες ημέρες απέναντι στην Σουαζιλάνδη, το μεσημέρι της Τρίτης (16/10), έβγαλε ασίστ απέναντι στον ίδιο αντίπαλο, βοηθώντας τον Χεγκάζι να ανοίξει το σκορ για την Αίγυπτο.

Οι Αιγύπτιοι φιλοξενήθηκαν από την Σουαζιλάνδη στο πλαίσιο των προκριματικών του Κυπέλλου Εθνών Αφρικής, με τον Ουάρντα στην αρχική σύνθεση. Στο 19ο λεπτό, μάλιστα, ο ποδοσφαιριστής του ΠΑΟΚ, ανέλαβε την εκτέλεση κόρνερ, στέλνοντας την μπάλα συστημένη στο κεφάλι του Χεγκάζι, που δεν δυσκολεύτηκε να ανοίξει το σκορ.

Για την ιστορία, οι Αιγύπτιοι κέρδισαν με 2-0, κάνοντας αποφασιστικό βήμα για την πρόκρισή τους στην επόμενη φάση της διοργάνωσης.

Δείτε παρακάτω την ασίστ του Ουάρντα:

https://twitter.com/i7S8R/status/1052191263133392896